Cvm Dominatorē omnium subditum hominibus fuisse legamus, nos ipsius sequentes exemplū  doctrinā dicētis, Qui maior est, fiat sicut iunior,  qui præcessor est, sicut ministrator, vt formam demus aliis ad imitandum nos: etiam nos ipsos legi subiicimus, statuentes, vt quatuor discretæ  idoneæ personæ eligantur: scilicet duo Abbates,  duo Priores, ad Cluniacensem Ecclesiam pertinentes, qui semel in anno, statuto termino, videlicet in octauis Apostolorum Petri  Pauli, Cluniacum veniant, tam de nostra persona, id est Abbatis Clun. quicunque per succedentia tempora fuerit, quam de statu Ecclesiæ in temporalibus  spiritualibus,  locorum circumiacentium diligenter inquirant,  quæ corrigenda fuerint, ad ipsorum consilium corrigantur,  per eos omnia hæc in generali Capitulo, annis singulis innotescant: vt per talem visitationem, in bono statu Cluniacensis Ecclesia perseueret,  cæteri exemplum capitis imitantes, nostra firmius instituta conseruent.